CELEX: 62009CN0373
Language: el
Date: 2009-09-17 00:00:00
Title: Υπόθεση C-373/09: Αίτηση για την έκδοση προδικαστικής αποφάσεως, την οποία υπέβαλε το Cour de cassation (Γαλλία) στις 17 Σεπτεμβρίου 2009 — Josep Penarroja Fa κατά Γενικού Εισαγγελέα του Cour de cassation

21.11.2009   
            
            
               EL
            
            
               Επίσημη Εφημερίδα της Ευρωπαϊκής Ένωσης
            
            
               C 282/30
            
         Αίτηση για την έκδοση προδικαστικής αποφάσεως, την οποία υπέβαλε το Cour de cassation (Γαλλία) στις 17 Σεπτεμβρίου 2009 — Josep Penarroja Fa κατά Γενικού Εισαγγελέα του Cour de cassation
   (Υπόθεση C-373/09)
   2009/C 282/51
   Γλώσσα διαδικασίας: η γαλλική
   
      Αιτούν δικαστήριο
   
   Cour de cassation
   
      Διάδικοι στην υπόθεση της κύριας δίκης
   
   
      Προσφεύγων: Josep Penarroja Fa
   
      Καθού Γενικός Εισαγγελέας του Cour de cassation
   
      Προδικαστικά ερωτήματα
   
   
               1)
            
            
               Έχει το άρθρο 50 της Συνθήκης ΕΚ την έννοια ότι καλύπτει την αποστολή που ανατίθεται σε επαγγελματία, υπό την ιδιότητα του εμπειρογνώμονα, στο πλαίσιο δίκης που εκκρεμεί ενώπιον εθνικού δικαστηρίου, το οποίο και τον διορίζει, υπό τις προεκτεθείσες συνθήκες;
            
         
               2)
            
            
               Έχει η συμμετοχή στην άσκηση δημόσιας εξουσίας, κατά το άρθρο 45, εδάφιο 1, της Συνθήκης ΕΚ, την έννοια ότι εφαρμόζεται στην αποστολή του πραγματογνώμονα που διορίζεται από γαλλικό δικαστήριο όπως ρυθμίζεται από τους γαλλικούς κώδικες πολιτικής και ποινικής δικονομίας καθώς και από τον νόμο 71-498 της 29ης Ιουνίου 1971 και το διάταγμα 2004-1463 της 23ης Δεκεμβρίου 2004;
            
         
               3)
            
            
               Έχουν τα άρθρα 43 και 49 της Συνθήκης ΕΚ την έννοια ότι αντίκεινται σε ρύθμιση όπως αυτή του νόμου 71-498 της 29ης Ιουνίου 1971 και του διατάγματος 2004-1463 της 23ης Δεκεμβρίου 2004, όπως έχουν τροποποιηθεί, που προβλέπει τη δυνατότητα εγγραφής στον εθνικό πίνακα και αποκτήσεως του τίτλου του εγκεκριμένου από το Cour de cassation πραγματογνώμονα μόνο για τους επαγγελματίες που είναι εγγεγραμμένοι επί τρία τουλάχιστον έτη στον πίνακα που έχει καταρτίσει γαλλικό εφετείο;
            
         
               4)
            
            
               Έχει το άρθρο 3, παράγραφος 1, στοιχείο α’, της οδηγίας 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005 (1), την έννοια ότι περιλαμβάνει τη διενέργεια δικαστικής πραγματογνωμοσύνης από δικαστικό πραγματογνώμονα, εγκεκριμένο από το Cour de cassation, υπό τους όρους που προβλέπει ο νόμος 71-498 της 29ης Ιουνίου 1971 και το διάταγμα 2004-1463 της 23ης Δεκεμβρίου 2004, όπως έχουν τροποποιηθεί;
            
         
      (1)  Οδηγία 2005/36/ΕΚ του Ευρωπαϊκού Κοινοβουλίου και του Συμβουλίου, της 7ης Σεπτεμβρίου 2005, σχετικά με την αναγνώριση των επαγγελματικών προσόντων (ΕΕ L 255, σ. 22).